สวัสดีค่ะ คือหนูชอบแขนขาชาบ่อยมากค่ะ นั่งแปปเดียวก็ชาแล้ว บางทีนั่งบนเก้าอี้ยังชาเลยค่ะ แล้วก็แขนซ้ายกำมือแน่นไม่ได้(เป็นบางครั้งที่จะจักจี้)พอกำแล้วรู้สึกจักจี้ตรงเส้นแขน ปลายนิ้วชอบชาซ่าๆค่ะ หนูเป็นคนไม่ทานตับกับไข่แดงด้วยค่ะ อยากทราบว่ามันเกิดจากที่ไม่ทานพวกนี้หรือป่าวคะ ถ้าใช่หาอะไรมาทานแทนได้มั้ยคะ
สวัสดีค่ะ อาการชาที่แขนและขาบ่อยๆ เป็นมากเวลานั่งนั้น อาจมีสาเหตุมาจากอาการของการไปกดทับเส้นประสาทบริเวณนั้นๆภาวะขาดวิตามินเช่นวิตามินบี 12 โรคพิษสุราเรื้อรัง การติดเชื้อที่ปลายประสาทเช่น งูสวัด หรือเป็นการบาดเจ็บของเส้นประสาทเช่นกระดูกทับเส้น นรองกระดูกเคลื่อน แต่ไม่น่าเป็นหลายๆบริเวณพร้อมกันจากที่กล่าวนั้น น่าจะเป็นการกดทับเป็นตัวกระตุ้นเป็นหลัก แนะนำการ ขยับร่างกายมากๆ ไม่นั่งกดทับนานจนเกินไป กินอาหารให้ครบ 5 หมู่ ร่วมด้วย เพราะขาดวิตามินบางชนิดดังที่กล่าวไปอาจมีผลทำให้ปลายเส้นประสาทอักเสบได้และควรไปพบแพทย์ถ้าชามากจนรบกวนการใช้ชีวิตประจำวัน กล้ามเนื้ออ่อนแรง หรือปวดกล้ามเนื้อมากร่วมด้วย